**Del D av kontoavtalen:**

**Avtalevilkår for driftskreditt i landbruket**

**<Avtaleteksten krever følgende utfyllingsrubrikker:**

* **kontonummer – pkt. 1 (står ev. i hoveddokumentet)**
* **oppgjør fra avtakere som deltar i ordningen – pkt. 1**

<Teksten før signeringsfeltet på blankettdelen skal lyde:

”**Driftskreditten er gitt på de vilkår som fremgår av denne avtalen.**

Opplysninger om inngåelse av avtalen om driftskreditt og hvilke oppgjør kreditten er basert på, blir sendt vareavtakere (heretter varekjøpere) som kunden har hatt leveranser til. Kredittyter og varekjøpere vil årlig utveksle opplysninger om netto omsetning, trekk i leveranser, bevilget og trukket kreditt.”

1. **Parter og driftskreditt i landbruket**
	1. Kredittyter er et norsk eller utenlandsk finansforetak som har tillatelse til å drive virksomhet som bank, kredittforetak eller finansieringsforetak. Tilsynsmyndighet fremgår av pkt. 21. Kredittyter eller filial av kredittyter er registrert i Foretaksregisteret. Øvrig kontaktinformasjon fremgår av kredittavtalen eller annen avtaledokumentasjon.
	2. Kunden er et foretak, juridisk person eller en fysisk person hvor kredittavtalens formål hovedsakelig ligger innenfor foretakets eller personen forretnings- eller yrkesvirksomhet og denne virksomheten er innenfor driftskredittordningen (både samvirkeordningen og den private ordningen) for landbruket.
	3. Driftskreditt i landbruket er en rammekreditt knyttet til en konto, og skal benyttes i forbindelse med drift av kundens næringsvirksomhet i landbruket. Til ordningen er det knyttet avtaler om leveranser av landbruksprodukter til varekjøpere. Varekjøpere garanterer for deler av rammekreditten.
	4. Avtalevilkårene for driftskreditt suppleres av kredittyters Generelle vilkår for innskudd og betalingstjenester – næring. Ved eventuell motstrid går Avtalevilkår for driftskreditt foran Generelle vilkår for innskudd og betalings-tjenester – næring.
2. **Grunnlag for driftskreditt i landbruket**

Driftskreditten er basert på overenskomsten av 16. juni 1967 mellom Landbrukets Sentralforbund (Norsk Landbrukssamvirke), Den norske Bankforening og Sparebankforeningen i Norge om en oppgjørs- og driftskredittordning, med senere tilleggsavtaler og/eller overenskomsten av 30. mars 1968 mellom Kjøttbransjens Landsforbund (Kjøtt- og fjørfebransjens landsforbund), Den norske Bankforening og Sparebankforeningen i Norge om en oppgjørs- og driftskredittordning, med senere tilleggsavtaler.

Etter flere fusjoner og navneendringer er det Finans Norge som er finansnæringens avtalepart i ordningen.

### Kredittgrunnlaget

Driftskredittens størrelse fastsettes normalt på grunnlag av informasjon fra kunden og varemottaker over de oppgjør (kredittgrunnlaget) vedkommende mottar fra de varekjøpere, som er med i driftskredittordningen og som er inntatt på kontraktens forside. Driftskredittens beløp kan ikke overstige beløpet som er angitt i utfyllingsdelen.

Driftskredittens størrelse reguleres ved endringer i kredittgrunnlaget. Regulering gjøres med grunnlag i kundens oppgjør fra de tilsluttede varekjøpere i det siste foregående året, forutsatt at året kan anses som et normalt produksjonsår for kunden. Det gjelder særregler for tømmerproduksjon.

Dersom omsetningen faller under avtalt kredittgrunnlag, skal innvilget ramme nedreguleres.

Driftskreditten er gjenstand for en årlig gjennomgang.

### Oppgjør til konto

Alle oppgjør for leveranser til de varekjøpere som er inntatt i avtalen skal overføres til kontoen for driftskreditten.

Driftskreditten kan bare benyttes til drift av kundens næringsvirksomhet i landbruket, med mindre annet er avtalt mellom partene. Kunden skal godskrive kontoen for driftskreditten med alle drifts- og driftsrelaterte inntekter.

### Informasjonsutveksling

Kredittyter skal ved etablering av kreditten utlevere opplysninger om innvilget kreditt, kredittgrunnlaget, kundens kredittyter og kundens kontonummer til de varekjøpere som kunden har hatt leveranser til.

Kredittyter vil årlig innhente informasjon om kundens (produsentens) omsetning fra varekjøpere. Kredittyter gir opplysninger om bevilget og trukket kreditt til varekjøpere.

Kunden skal på forespørsel gi kredittyter relevant regnskapsinformasjon.

Kunden skal i god tid gi kredittyter melding hvis vedkommende vil:

1. foreta en vesentlig omlegging av produksjonen,
2. selge eller bortforpakte eiendommen,
3. overlate den daglige drift av eiendommen helt eller delvis til andre
4. tre ut av forpaktningsforhold (alt- avtaler om forpaktning),
5. helt eller delvis opphøre å levere til de varekjøpere som er angitt, eller det inntrer andre forhold som antas å ha betydning for kreditten,
6. driften organiseres i ny selskapsform (ny eier- eller ansvarsform).
7. **Disponering**

Kredittens rammebeløp må ikke overtrekkes, med mindre kredittyter har samtykket skriftlig.

Er det avtalt reduksjon av driftskreditten, skal saldoen senest ved avtalt dato være innenfor den nye rammen for driftskreditten. Eventuell differanse er overtrekk, som skal dekkes inn umiddelbart.

1. **Renter og omkostninger**

7.1 Generelle regler

a. Renter og omkostninger fremgår av kredittavtalens utfyllingsdel. Omkostninger ved bruk av betalingstjenester framgår av kontoavtalen del B. Gebyrer og omkostninger forfaller ved påkrav, med mindre annet er avtalt.

b. Rente beregnes etterskuddsvis av det beløp som er trukket til enhver tid. Rente belastes driftskredittkontoen hvert kvartal, med mindre annet er avtalt mellom partene.

c. Ved overtrekk belastes kontoen med overtrekksrenter og andre kostnader etter de satser og regler som til enhver tid gjelder.

d. Dersom driftskreditten er overtrukket, skal overtrekket innbetales til kredittyter snarest mulig og senest 14 dager etter at belastningsoppgave eller kontoinformasjon er mottatt av kunde.

e. Debetrente framgår av driftskredittavtalens utfyllingsdel. Debetrente beregnes etterskuddsvis for dager da kredittsaldoen overstiger den andelen av bevilget kredittbeløp som er fastsatt i driftskredittavtalens utfyllingsdel og av den del av kredittsaldoen som overstiger denne prosentandelen av bevilget kredittbeløp.

f. Omkostninger ved bruk av betalingstjenester framgår av Del B av Kontoavtale – næring.

g. Ved overtrekk påløper i tillegg til øvrige renter, provisjoner og omkostninger også overtrekksrenter og omkostninger etter de satser og regler som til enhver tid gjelder for dette hos kredittyter.

h. Ved for sen betaling beregnes forsinkelsesrente med den rentesats som er bestemt etter lov om renter ved forsinket betaling. Forsinkelsesrenten skal likevel ikke være lavere enn den renten som til enhver tid løper i kredittforholdet med et tillegg som fastsatt i kredittavtalens utfyllingsdel. Forsinkelsesrente påløper ved for sen betaling av ethvert beløp under kredittavtalen, herunder av renter og omkostninger. I tillegg til forsinkelsesrente kan kredittyter kreve kompensasjon for inndrivelseskostnader etter forsinkelsesrenteloven § 3a.

7.2 Regulering av renter og omkostninger

1. Renten beregnes etter den rentesats og i samsvar med de prinsipper som kredittyter til enhver tid anvender for kreditt av det slag avtalen gjelder. Det samme gjelder omkostninger.
2. Kredittyter kan ensidig forhøye satsene for rente og omkostninger innenfor driftskredittordningen.
3. Endringer kan settes i verk etter at kredittyter har sendt skriftlig varsel som opplyser hva endringen går ut på og tidspunktet for ikrafttredelsen.
4. Varslet til kunden skal angi grunnlaget, omfanget og tidspunktet for gjennomføring av endringen. Varslet skal også inneholde opplysninger om ny effektiv og nominell rente og andre kredittkostnader som skal belastes kunden. Varsel om renteendringer sendes til kunden etter pkt. 14.
5. Ved gjennomføring av endringen har kredittyter adgang til rimelig, saklig begrunnet forskjellsbehandling mellom kundene.
6. **Motregning**

Kredittyter kan motregne driftskreditt som er trukket etter denne avtale mot beløp som er innestående på alle kontoer som kunden har i banken i egenskap av næringsdrivende, uavhengig av valuta, med mindre annet uttrykkelig er avtalt.

Kredittyter har rett til å belaste driftskredittkontoen, herunder motregne i innestående på kontoen, for ethvert krav som kredittyter har mot kunden, med mindre annet uttrykkelig er avtalt.

1. **Inndrivelse**
	1. Kreditten, beregnede renter og utenrettslige inndrivelsesomkostninger kan inndrives uten søksmål etter tvangsfullbyrdelsesloven § 7-2 første ledd bokstav g, som også omfatter renter og utenrettslige inndrivingskostnader i henhold til bestemmelsens andre ledd.
	2. Varsel etter tvangsfullbyrdelsesloven § 4-18 sendes den hovedadressen som er angitt i kassekredittavtalen eller til den hovedadresse som kredittyter på annen måte har fått sikker kunnskap om.
2. **Oppsigelse**

Hver av partene kan i avtaleperioden si opp kreditten med minimum en måneds skriftlig varsel. Oppsigelse fra kredittyters side er betinget av at det foreligger saklig grunn. Grunnen til oppsigelsen skal opplyses.

Kredittyter kan samtidig med avsendelsen av varselet etter første ledd stanse videre belastninger av eller utbetalinger fra driftskredittkontoen, samt sperre kontoen for bruk av betalingsinstrumenter.

Gjelden forfaller til betaling ved fristens utløp.

1. **Heving**

11.1 Kredittyter kan ved skriftlig varsel med øyeblikkelig virkning heve avtalen, bringe gjelden til forfall og stanse videre belastninger av/utbetalinger fra driftskredittkontoen, dersom:

1. kunden vesentlig misligholder sine forpliktelser etter avtalen, herunder at plikten til å betale renter og avdrag eller andre forpliktelser etter denne avtalen blir vesentlig misligholdt eller at det skjer vesentlige brudd på forutsetninger som kredittyter har stilt for kreditten i kredittilsagn eller det foreligger svik eller andre bristende forutsetninger,
2. kunden vesentlig misligholder andre engasjementer med kredittyter,
3. kunden dør eller blir satt under vergemål, uten at det innen rimelig frist blir stilt betryggende sikkerhet,
4. kunden innstiller betalingene, går konkurs, søker gjeldsforhandling etter konkurslovens regler, søker rekonstruksjon, settes under tvangsforfølgning eller kredittkundens formuesforhold svekkes i vesentlig grad,
5. kunden slutter med eller vesentlig endrer den næringsdriften som er grunnlaget for kreditten, eller en bevilling, tillatelse, løyve eller lignende, som er nødvendig for utøvelse av næringsdriften, mangler eller faller bort. Det samme gjelder dersom kunden ikke overholder anerkjente standarder for bærekraft, og dette etter kredittyters skjønn har vesentlig betydning for kredittforholdet,
6. det for øvrig inntrer vesentlige endringer av eier-, drifts- eller personellmessig karakter av betydning for avtaleforholdet,
7. kunden ikke oppfyller avtalens vilkår om informasjon til kredittyter,
8. eventuelle sikkerheter som er stilt for kreditten faller bort, reduseres vesentlig i verdi eller blir utsatt for vesentlig fare, herunder at kausjonist eller eier av deponerte sikkerheter ikke signerer ny kausjonsavtale eller pantsettelseserklæring eller kunden ikke stiller ny tilfredsstillende sikkerhet innen den frist kredittyter setter,
9. det ut fra kundens handlemåte eller alvorlig svikt i kundens betalingsevne er klart at gjelden vil bli vesentlig misligholdt, og kunden ikke stiller betryggende sikkerhet for kreditten eller rettidig betaling (det siste er uavhengig av om kreditten allerede er betryggende sikret) innen den frist kredittyter setter.
10. opprettholdelse eller gjennomføring av avtalen er i strid med nasjonale eller internasjonale sanksjoner rettet mot stater, selskaper, personer eller andre rettssubjekter, som er fastsatt av norske myndigheter, andre lands myndigheter eller internasjonale organisasjoner,
11. kunden ikke gir tilstrekkelige opplysninger i forbindelse med bankens etterlevelse av plikten til å gjennomføre kundekontroll etter hvitvaskingsloven, at tilfredsstillende kundekontroll av andre grunner ikke kan gjennomføres, eller det foreligger risiko for at kunden benytter kreditten i straffbare forhold.
12. kunden på annen måte opptrer på en måte som er i strid med bokstav j eller k.

11.2 Dersom kunden ikke straks betaler kredittyters kostnader, herunder gebyr ved eventuell inndrivelse av gjelden (purregebyr, gebyr ved tvangsfullbyrdelse mv), kan kredittyter belaste driftskredittkontoen for utgiftene eller kreve dem dekket på annen måte.

11.3 Utover heving som regulert her, kan manglende betaling fra kundens side medføre at det beregnes forsinkelsesrente og føre til betalingsanmerkninger. Forsinkelsesrente påløper fra den dag kravet blir fremmet etter denne driftskreditten. Kredittyter kan også kreve kompensasjon for inndrivelseskostnader etter forsinkelsesrenteloven § 3a. Manglende betaling kan også føre til at eventuelt pant fra kunden eller fra andre realiseres, og at det gjøres pågang på eventuelle kausjonister. Kunden vil være ansvarlig også for inndrivelseskostnader så langt disse ikke kan kreves dekket av (real)kausjonist.  Kunden vil fortsatt være ansvarlig overfor kredittyter for restgjeld som ikke dekkes ved realisering av pant eller ved innbetalinger fra kausjonister. (Real-)kausjonister vil kunne ha regresskrav overfor kunden.

1. **Endring av driftskredittavtalens vilkår**

12.1 Kredittyter kan i varsel til kunden foreta endring i driftskredittavtalens vilkår. Med mindre annet er særskilt avtalt, aksepteres slike endringer ved passivt samtykke. Dette betyr at kunden må varsle kredittyter om at endringsforslaget er avvist, for ikke å bli bundet av endringen. Kundens varsel om at endringsforslaget avvises må meddeles kredittyter senest innen det foreslått iverksettingstidspunktet.

12.2 Endring av avtalevilkår til kundens ugunst kan tidligst settes i verk 14 dager etter at kunden er varslet om endringen.

1. **Angrerett**

 Kunden har ikke angrerett på inngåelse av denne kredittavtalen.

1. **Elektronisk kommunikasjon**

14.1 Alle meldinger og varsler sendes til kundens nettbank, men kan også sendes i annen elektronisk kanal på betryggende måte. Informasjon vil bli stilt til rådighet på en slik måte at den kan lagres og reproduseres uendret.

14.2 Kredittyter kan anvise nærmere rutiner og sikkerhetsprosedyrer for bruk av elektronisk kommunikasjon.

14.3 Kredittyter kan alltid sende meldinger og varsler til kunden i ordinær post til hovedadressen som er angitt i driftskredittavtalen eller til en slik hovedadresse som kredittyter har fått sikker kunnskap om.

14.4 Kredittyter kan be om å få tilsendt kopi av meldinger og varsler på papir. Dersom kredittyter krever gebyr for utsendelse av informasjon på papir eller på andre måter, fremgår dette av kredittyters prisliste og/eller opplyses på annen måte.

14.5 Har ikke kunden nettbank eller annen elektronisk kanal, gjelder pkt. 14.3 og 14.4.

1. **Finansavtaleloven fravikes**

 Finansavtaleloven (lov nr. 146 2020) fravikes så langt det er tillatt.

1. **Lovvalg og verneting**
Konflikter som måtte oppstå med utgangspunktet i dette avtaleforholdet og som ikke kan løses i minnelighet, skal avgjøres etter norsk rett og ved norsk domstol.

Eventuelt søksmål skal anlegges ved kredittyters alminnelige verneting eller ved den faste eiendoms verneting.

1. **Tvisteløsning**

Kredittyter har etablert rutiner for behandling av klager og krav fra kundene. Se kredittyters hjemmeside for nærmere informasjon.

1. **Tilsyn**

 Kredittyter er underlagt tilsyn av Finanstilsynet. Finanstilsynets adresse er postboks 1187 Sentrum, 0107 Oslo. Kredittytere med utenlandsk konsesjon er også underlagt tilsyn av myndighetene i sin hjemstat.